Ma yella d akenni gar tullist d tmacahut, ad d-yini yiwen belli tullist tettawi-d ɣef wayen yellan deg tilawt tidyanin-is ḍrant neɣ zemrent ad ḍrunt, ma d tamacahut i ṭṭuqqet deg-s wayen yefɣen i tilawt, yettili-d deg-s aṭas n usegen. Rnu ɣer waya, tullist d tawsit n tsekla yuran, ma d tamacahut d tawsit n tsekla n timawit, ɣef waya tullist d tin ur nesɛi ara inaw n tazwara akk d win tagara , tamacahut tesɛa inaw n tazwara ,« amacahu rebbi ad tiselhu ad tiɣzif amzun d asaru». Akkan daɣen itesɛa inaw s wayes tettfakka «tamacahut-iw lwad lwad wwiɣ-tt-id i waraw leǧwad, nekni ad aɣ-yaɛfu Rebbi ma d uccanen ad ten-yexzu Rebbi»